DR ville gerne have forholdt Josephine Fock kritikken fra de tre partifæller, men hun svarer i en sms, at hun ikke har mulighed for at stille op til interview i dag.

- Men som jeg hele tiden har sagt, vil jeg gerne tale med alle, der har en holdning til Alternativet. Min dør og min telefon er altid åben, skriver Josephine Fock.

Til gengæld erkendte hun i et interview i Slotsholmen på P1 i går morges, at hun har råbt – men hun afviste at have rusket nogen.

- Nej, det har jeg ikke. Men jeg vil gerne erkende, at det var en meget heftig periode. Vi var et helt nystartet parti, og jeg var ikke den bedste version af mig selv. Så jeg kan godt være kommet til at råbe ad nogen. Så håber jeg, at jeg har været i stand til at gå ind og sige undskyld bagefter. Men jeg kan slet ikke genkende det billede, der bliver tegnet, sagde hun.

Gik du over grænsen?

- Jeg er helt klart gået over grænsen ved at komme til at råbe ad nogen. Det vedstår jeg mig fuldstændigt.

Du kan læse hele interviewet med Josephine Fock herunder: